ضیاء الدین ترکستانی

ضياء الدين تركستانی
ان کا پورا نام فقيہ ابو فضل ضياء الدين احمد بن مسعود بن علي تركستانی تھا۔
وہ ترکستان سے بغداد آئے، وہاں کے علمائے کرام کی مجالس میں شریک ہوئے اور ان کے ساتھ علمی مناظرے کیے۔
کئی فقہا نے ان سے علم حاصل کیا۔

وہ وزیر ناصر الدین ابن مہدی علوی کی خدمت میں خاص مقام رکھتے تھے۔
وزیر ان کی فضیلت، شرافت، حسنِ سیرت اور خوش گفتاری سے واقف تھا۔
اسی وجہ سے انھیں مختلف علاقوں کے حکام اور والیوں کے پاس اپنے خطوط لے جانے کا ذمہ سپرد کیا جاتا اور انھیں مظالم (ناانصافی کے معاملات) کی نگرانی بھی سونپی گئی۔
وہ قوی اور عادل شخص تھے۔

جب 604ھ / 1207ء میں وزیر ناصر الدین ابن مہدی معزول ہوا
تو ضیاء الدین ترکستانی کو کوئی نقصان نہیں پہنچا،
کیونکہ وہ پاک دامن اور شریف النفس انسان کے طور پر پہچانے جاتے تھے۔
اس کے بعد انھوں نے مدرسہ امام ابو حنیفہ میں فقہ کی تدریس شروع کی۔
پھر انھیں اسی مدرسہ کے اوقاف کے انتظام کی ذمہ داری بھی دی گئی اور 21 ذو القعدہ 604ھ / 1207ء کو انھیں سیاہ جبہ اور عمامہ عطا کیا گیا۔

ان کے لیے باقاعدہ ماہانہ وظیفہ بھی مقرر ہوا:
دس دینار اور تیس قفیض گیہوں (گندم) ہر ماہ۔
ابن ساعی نے ان کے تقرری فرمان کا متن بھی نقل کیا ہے
اور مدرس کی ذمہ داریوں اور درسی مواد کی تفصیل بھی بیان کی ہے۔

ترکستانی، شیخ ابو فرج بغدادی کے ساتھ
مدرسہ ابو حنیفہ میں تدریس کے شریک تھے۔
دو دن وہ پڑھاتے اور باقی دن ابو الفرج تدریس کرتے۔
فقیہ ترکستانی کو خلیفہ الناصر لدين اللہ کی جانب سے حدیث میں اجازتِ روایت بھی حاصل تھی۔
 وفات 
شیخ ضياء الدين تركستانی کا انتقال
شبِ سنیچر، 26 ربیع الآخر 610ھ / 1213ء کو ہوا۔
اگلے روز ان کی نمازِ جنازہ مدرسہ نظامیہ میں ادا کی گئی
اور انھیں مقبرہ خيزران میں
امام ابو حنیفہ کے مزار کے قریب دفن کیا گیا۔أعيان الزمان وجيران النعمان في مقبرة الخيزران - تأليف وليد الأعظمي - مكتبة الرقيم - بغداد 2001م - صفحة 68 ،70.

 حوالہ جات 

زمرہ:خیزران قبرستان میں مدفون شخصیات
زمرہ:سنی علماء اسلام
زمرہ:سال پیدائش غیر موجود
زمرہ:1213ء کی وفیات
زمرہ:عراقی فقہاء
زمرہ:بغداد کی شخصیات
زمرہ:610ھ کی وفیات